# William Arrol

Sir William Arrol (13 de febrer de 1839 - 20 de febrer de 1913) va ser un enginyer civil escocès, constructor de ponts i polític del Liberal Unionist Party.

## Carrera

Fill d'un filador, Arrol va néixer a Houston, Renfrewshire, i va començar a treballar en una molí de cotó amb només 9 anys. Va començar a formar-se com a ferrer als 13 anys, i va aprendre mecànica i hidràulica a l'escola nocturna. El 1863 es va unir a una companyia de fabricants de ponts a Glasgow, però el 1872 havia establert el seu propi negoci, la Dalmarnock Iron Works, a l'extrem est de la ciutat. L'empresa va evolucionar per convertir-se en Sir William Arrol & Co., una gran empresa internacional d'enginyeria civil.
Els projectes realitzats per l'empresa sota el seu lideratge van incloure la substitució del Pont Tay (acabat el 1887), el Pont del Forth (acabat el 1890) i el Pont de la Torre (acabat el 1894). També va ser contractat per la Drassana Harland and Wolff de Belfast, per construir un gran pòrtic (conegut com a Arrol Gantry) per a la construcció de tres nous transanlàntics, un dels quals s'anomenava RMS Titanic.
Arrol va ser nomenat Knight Bachelor, cavaller, el 1890, i escollit com a Membre del Parlament (MP) del partit Unionista Liberal per districte electoral de South Ayrshire a les eleccions generals de 1895, servint a la circumscripció electoral fins a 1906. Va exercir com a president de la Institució d'Enginyers i Constructors Navals a Escòcia del 1895 al 1897. Va passar els últims anys de la seva vida a la seva finca a Seafield House, prop d'Ayr, on va morir el 20 de febrer de 1913. Està enterrat al cementiri de Woodside, a Paisley, al costat nord del camí principal-est oest a la cresta del turó.

## Llegat

El 2013 va ser un dels quatre membres del Scottish Engineering Hall of Fame. La seva imatge també apareix al bitllet de £5 del Clydesdale Bank presentat el 2015.

## Galeria

* Retrat de William Arrol
* Bust de William Arrol, People's Palace museum, Glasgow
* Memorial a Sir William Arrol, ara exposat al People's Palace de Glasgow

## Referències

* ↑ «Sir William Arrol» (en anglès). Tower Bridge. [Consulta: 21 abril 2022].
* 1 2 3 4 5 «Sir William Arrol». Scottish Gazetteer. [Consulta: 7 febrer 2020].
* ↑ «The giant Arrol Gantry». National Museums Northern Ireland. Arxivat de l'original el 16 d’octubre 2019. [Consulta: 16 octubre 2019].
* ↑ «Sir William Arrol». UK Parliament. [Consulta: 7 febrer 2020].
* ↑ «Seafield Children's Hospital». Historic Hospitals. [Consulta: 7 febrer 2020].
* ↑ «Heritage Trail». Paisley Cemetery. [Consulta: 7 febrer 2020].
* ↑ «Sir William Arrol (1839–1913)». Scottish Engineering Hall of Fame. [Consulta: 16 octubre 2019].
* ↑ «Clydesdale Bank brings in plastic £5 notes». BBC News. [Consulta: 18 juny 2016].

## Bibliografia

* Peter R. Lewis, Beautiful Railway Bridge of the Silvery Tay: Reinvestigating the Tay Bridge Disaster of 1879, Tempus, 2004, ISBN 0-7524-3160-9.
* Charles McKean Battle for the North: The Tay and Forth bridges and the 19th century railway wars Granta, 2006, ISBN 1-86207-852-1
* John Rapley, Thomas Bouch : the builder of the Tay Bridge, Stroud : Tempus, 2006, ISBN 0-7524-3695-3
* PR Lewis, Disaster on the Dee: Robert Stephenson's Nemesis of 1847, Tempus Publishing (2007) ISBN 978-0-7524-4266-2
* Sir Robert Purvis, Sir William Arrol a Memoir, London, 1913

## Enllaços externs

* «Sir William Arrol: History and legacy of the pioneering Scottish Engineer».
Parlament del Regne Unit :
| Precedit per: {{{abans}}} | {{{títol}}} {{{anys}}} | Succeït per: {{{després}}} |